Paracupes

Paracupes er en slekt vedspisende biller som tilhører den arkaiske familiegruppen Cupedidae. Hodet er firkantet med nokså små fasettøyne, markerte tinninger og et par små, framoverrettede knøler over antennefestene. Antennene er nokså kraftige, nær halve kroppslengden. Pronotum er lite, firkantet, bredere enn langt med hvelvet forkant og skarpt framstikkende forhjørner. Dekkvingene er lange, jevnbrede med grov og tett punktering.

Utseende 
Middelsstore (6-16 millimeter), lange og smale, matt lysbrune biller.

Levevis 
Larvene lever i død ved. De voksne billene kommer til lys om natten.

Utbredelse 
De nålevende artene lever i Mellom- og Sør-Amerika (Mexico, Ecuador, Brasil).

Fossil art 
Paracupes svitkoi er beskrevet fra et fossilisert hode fra New Jersey (resten av dyret ble ikke funnet). Dette stammer fra kritt-tiden.

Systematisk inndeling 

 Ordenen biller, Coleoptera
 Underordenen Archostemata
 Familien Cupedidae Laporte de Castelnau, 1836
 Underfamilien Cupedinae
 Slekten Paracupes Kolbe, 1898
 Paracupes ascius Kolbe, 1898 - Ecuador
 Paracupes brasiliensis Neboiss, 1989 - Brasil
 Paracupes mexicanus Rodríguez & López, 2019
 Paracupes svitkoi Lubkin, 2003 - fossil art

Referanser

Eksterne lenker 
 Paracupes på Tree of life 
 

Archostemata
Fossile insekter
Biller formelt beskrevet i 1898